ΠΡΟΚΗΡΥΞΗ ΑΝΑΘΕΣΗΣ ΕΡΓΟΥ – ΤΗΡΗΣΗ ΛΟΓΙΣΤΙΚΩΝ ΒΙΒΛΙΩΝ ΚΛΗΡΟΔΟΤΗΜΑΤΟΣ

Η Διαχειριστική Επιτροπή του Κληροδοτήματος «ΣΠΥΡΙΔΩΝΟΣ Φ. ΑΝΤΥΠΑ ΥΠΕΡ ΤΗΣ ΚΕΦΑΛΛΗΝΙΑΣ», βάσει των διατάξεων του Ν.4182/2013 άρθρο 48 παρ. 2, προκηρύσσει διαγωνισμό με θέμα την σύναψη με λογιστή ή φοροτεχνικό γραφείο ετήσιας σύμβασης παροχής ανεξάρτητων υπηρεσιών (τήρηση λογιστικών βιβλίων κλπ.).

ΑΝΤΙΚΕΙΜΕΝΟ

1) Τήρηση των λογιστικών βιβλίων των Κληροδοτημάτων «ΣΠΥΡΙΔΩΝΟΣ Φ. ΑΝΤΥΠΑ ΥΠΕΡ ΤΗΣ ΚΕΦΑΛΛΗΝΙΑΣ» με ΑΦΜ 090222791 και «ΠΑΝΑΓΗ ΒΑΛΛΙΑΝΟΥ», με Α.Φ.Μ. 090222871 (αρμόδια Δ.Ο.Υ και για τα δύο Κληροδοτήματα η Δ.Ο.Υ. Αργοστολίου) διπλογραφικά. Συγκεκριμένα η συμπλήρωση έτοιμης φόρμας γραμματίων είσπραξης και ενταλμάτων πληρωμής και ενημέρωση λογιστικών βιβλίων.

2) Πραγματοποίηση πληρωμών των Κληροδοτημάτων προς τρίτους (φόροι, εισφορές κλπ., μέσω e-banking).

3) Παροχή συνδρομής στη Γραμματεία των Κληροδοτημάτων για προγραμματισμό και έλεγχο οικονομικών τους υποχρεώσεων.

ΩΡΑΡΙΟ

Κάθε εργάσιμη Πέμπτη 10 π.μ. - 1.00 μ.μ.

ΠΡΟΣΟΝΤΑ

1. Πτυχίο Α.Ε.Ι. ή Τ.Ε.Ι.
2. Καλή γνώση της Αγγλικής γλώσσας
3. Καλή γνώση χρήσης Η/Υ και ιδιαίτερα λογιστικών προγραμμάτων
4. Προϋπηρεσία τουλάχιστον πέντε ετών σε αντίστοιχη θέση

Οι ενδιαφερόμενοι μπορούν να υποβάλλουν στη διεύθυνση: Κεφαλλήνων 5, Αργοστόλι 28100, Κεφαλονιά, τα εξής δικαιολογητικά:

ΔΙΚΑΙΟΛΟΓΗΤΙΚΑ

1) Αίτηση προς την Διαχειριστική Επιτροπή του Κληροδοτήματος «Σπυρίδωνος Φ. Αντύπα Υπέρ της Κεφαλληνίας» με πλήρη ατομικά στοιχεία διαμονής και επικοινωνίας του αιτούντος

2) Φωτοτυπία αστυνομικής ταυτότητας ( δύο όψεις ) νόμιμα επικυρωμένη

3) Όλα τα δικαιολογητικά που να αποδεικνύουν τα ανωτέρω ( 1,2,3,4) προσόντα

4) Άδεια ασκήσεως επαγγέλματος

5) Βιογραφικό σημείωμα

6) Οικονομική προσφορά μηνιαίας αμοιβής

7) Υπεύθυνη δήλωση ότι δεν υπηρετεί σε δημόσια υπηρεσία με σύμβαση Δημοσίου ή ιδιωτικού δικαίου αορίστου χρόνου

8) Άλλα πιστοποιητικά κατά την κρίση των ενδιαφερομένων.

Η Διαχειριστική Επιτροπή των Κληροδοτημάτων, κατά την κρίση της, μπορεί να καλέσει τους υποψηφίους στο γραφείο των Κληροδοτημάτων για συνέντευξη.

Οι αιτήσεις με όλα τα δικαιολογητικά υποβάλλονται το αργότερο έως τις 20 Ιανουαρίου 2025, στη Γραμματεία της Διαχειριστικής Επιτροπής των Κληροδοτημάτων, (οδός Κεφαλλήνων 5, Αργοστόλι, τηλ: 26710-22524,

e-mail: contact@klirvaglianos.gr), κατά τις εργάσιμες ημέρες και ώρες, από τον ίδιο τον ενδιαφερόμενο ή από νόμιμα εξουσιοδοτημένο εκπρόσωπό του, είτε στέλνονται ταχυδρομικώς με Courier στην παραπάνω διεύθυνση (ημερομηνία ταχ. σφραγίδας 20-1-2025).

Αργοστόλι, 20 Δεκεμβρίου 2024

Για την Διαχειριστική Επιτροπή των Κληροδοτημάτων

 Η Πρόεδρος

 Ιλ. Τζανετάτου